GiliGold/VAD_KnessetCorpus huggingface dataset:
<מאיר דוד: חד משמעית אני אומר את זה כאן.
<הילה רענן: זה פשוט לא נכון להגיד את זה.
<הילה רענן: בבקשה.
עדי קול: מיד אגיד לכם את התלונה הספציפית - - -
<מאיר דוד: הנה, אני מחזיק ביד את המסמך.
<מאיר דוד: קו לעובד בדיון הקודם אמרה: העברנו למשרד הכלכלה ולא - - -
עדי קול: אני העברתי אותו באופן אישי.
עדי קול: העוזרת שלי העבירה את זה.
<הילה רענן: ומתי קיבלנו את זה?
<הילה רענן: הדיון היה בדצמבר.
<הילה רענן: קיבלנו את זה בשבוע שעבר, מלשכת השר.
<הילה רענן: אנחנו קיבלנו את זה מלשכת השר.
<מאיר דוד: במאי.
<מאיר דוד: חבר'ה, המיילים פה מדברים.
<מאיר דוד: אתם מדברים - - -
עדי קול: סליחה, תסלחו לי, זה שיש לכם בעיה, עד שזה עולה ללשכת השר.
עדי קול: אני העברתי - - -
<הילה רענן: יכול להיות, אבל אנחנו יכולים - - -
<מאיר דוד: מה הקשר ללשכת השר?
עדי קול: אז אני העברתי לכם את הפנייה לפני שלושה חודשים.
עדי קול: אני רק אשתף את כל מי שנמצא כאן:
עדי קול: בדיון הקודם עלתה טענה שנגבים סכומים של כופר על מנת לקבל רישיון עבודה בישראל.
עדי קול: נאמר בדיון את הטענה הזאת, ואתם אמרתם: אנחנו לא מכירים אותה.
עדי קול: והדבר השני, אמרתם: אנחנו צריכים תלונה.
עדי קול: אמרתי לך: הנה, יש פה חמישה חברי כנסת - -
עדי קול: - - שיגישו לכם את התלונה בעל פה.
עדי קול: לא קיבלתם.
עדי קול: שלחתי לכם את הפרוטוקול, הפרוטוקול הוא תלונה.
עדי קול: דיברתי על זה עם שר הכלכלה, הפרוטוקול הוא תלונה.
עדי קול: הוא אמר שלא היה שום צורך לבקש תלונה בכתב.
עדי קול: ובכל זאת, העברתי לכם תלונה בכתב:
עדי קול: אני, העוזרת שלי – לא רק קו לעובד – העבירה אליכם.
עדי קול: יש לי את זה במייל.
עדי קול: את יודעת למה זה הגיע אלייך בשבוע שעבר?
עדי קול: כי הלכתי לפגישה עם מנכ"ל משרד הכלכלה.
עדי קול: אז ארבעה חודשים - - -
<הילה רענן: אז אני יכולה להגיד לך שאנחנו בתור הלשכה המשפטית פנינו לקו לעובד באותו, אנחנו פנינו באופן יזום לקו לעובד - - -
עדי קול: קודם כל, אני אומרת לכם, השורה התחתונה זה שארבעה חודשים אתם שמעתם טענה שנשמעה בוועדת הכנסת ולא עשיתם איתה דבר, והדבר היחיד שהתחלתם לעשות עכשיו זה בגלל שהלכתי לפגישה עם שר הכלכלה ועם מנכ"ל משרד הכלכלה.
עדי קול: אז אל תגידו לי שכשיש לכם תלונות אתם אוכפים.
<מאיר דוד: זה לא נכון לחלוטין.
עדי קול: תסביר לי למה אתם לא אוכפים חוק קיים.
<מאיר דוד: תלונה כללית: יש בעיה במדינת ישראל – אוכפים - - - ואין תלונה ממוקדת.
<מאיר דוד: הנה, התלונה הממוקדת - - -
עדי קול: לא, יש תלונה.
עדי קול: הייתה תלונה מאוד ספציפית.
<הילה רענן: אבל זה לא ספציפית - - - השם שלו.
עדי קול: סליחה, איך קוראים לך?
<הילה רענן: עורכת הדין הילה רענן.
עדי קול: עורכת הדין הילה רענן, אם את רוצה לדבר עוד רגע, אנחנו ניתן לך אפשרות.
<מאיר דוד: תלונה ממוקדת שקיבלתי בשבוע שעבר, מבלי שצוין פה מי המעסיק, ומבלי שמצוינים פה תקופות העבודה, ועכשיו אנחנו צריכים ללכת לאתר בכלל מי המעסיק, שבכלל העסיק את אותו עובד, שיש לגביו תלונה.
<מאיר דוד: אז אם זאת תלונה – זאת לא תלונה, רבותיי.
<מאיר דוד: עכשיו אני אומר לך, אנחנו עושים מול פלסטינאים במדינת ישראל, עושים אכיפה.
<מאיר דוד: אתם מקבלים תלונות שאנחנו לא מקבלים, אנחנו מקבלים תלונות שאתם לא מקבלים.
<מאיר דוד: כל מה שתעבירו אלינו - - -
מיקי רוזנטל: אתה אומר שאתם אוכפים לפלסטינאים.
מיקי רוזנטל: אתה יכול לתת לנו - - -
<מאיר דוד: לא, אני רוצה רק להגיד משהו.
מיקי רוזנטל: אתה תגיד מה שאתה רוצה, רק מותר לשאול אותך באמצע שאלות.
מיקי רוזנטל: כמה תלונות על פלסטינאים הגשתם לבית הדין בשנה האחרונה, למשל?
<מאיר דוד: אנחנו לא מגישים תלונות ולא מגישים לבית הדין.
<הילה רענן: אנחנו לא מגישים - - -
מיקי רוזנטל: אז אני אתקן את השאלה: כמה פעולות אכיפה מינהליות עשיתם?
מיקי רוזנטל: כמה תלונות הגשתם?
מיקי רוזנטל: מה עשיתם בתחום הזה?
מיקי רוזנטל: תן לנו במספרים, לא באמירה, בבקשה.
<מאיר דוד: אם אתה רוצה לדעת כמה פעולות - - - בכלל עשינו במהלך השנה או - - -
עדי קול: בשטחים.
<מאיר דוד: בשטחים?
<מאיר דוד: מינהלית איך אני יכול לבצע?
עדי קול: בעקבות הצו - - -
<מאיר דוד: מינהליות, אבל אי אפשר לבצע פעולות - - -
<מאיר דוד: אין צו מינהלי בשטחים, חבר'ה.
עדי קול: יש לך פלילי.
דב חנין: אדוני, חבר הכנסת מיקי רוזנטל שאל אותך כמה הליכי אכיפה אתם ביצעתם בעניין של העסקת פלסטינים במדינת ישראל?
מיקי רוזנטל: בגבולות 67'.
דב חנין: בגבולות 67'.
<מאיר דוד: בתוך מדינת ישראל.
דב חנין: בתוך מדינת ישראל.
<מאיר דוד: אין לי את המספר המדויק, אבל זה מדובר על עשרות פניות ותלונות שבדקנו, והטלנו עיצומים כספיים והתרעות.
<מאיר דוד: אני לא יודע להגיד לך את המספר המדויק כי לזה לא נתבקשתי להגיד, בתוך מדינת ישראל, אבל עשינו כי אנחנו עושים: בענף הבניין בשיתוף עם רשות האוכלוסין וההגירה - - -
עדי קול: אז, קודם כל, אנחנו רוצים שתגישו לנו, תגישו לוועדה את הספרים האלה, על כמה מבצעים - - - וכמה עיצומים הוגשו על תנאי העסקה של - - -
<מאיר דוד: אז אנחנו נגיש לכם.
<מאיר דוד: נגיש את המספרים לנתוני אכיפה כלפי פלסטינאים.
<מאיר דוד: לגבי יהודה ושומרון: בגלל שמינהלית לא בוצעה אכיפה, פלילית בוצעה בשיתוף עם תלונות שקיבלנו מהמינהל האזרחי.
<מאיר דוד: 12 או 13 תלונות שקיבלנו ועשינו פעולות חקירה בהליך הפלילי.
<מאיר דוד: אז אחרי הפלילי, לצערי, כמו שאתם יודעים, אני לא יכול, לא יכול - - -
<מאיר דוד: בגלל המורכבות והמסובכות שלהם, ומשך הזמן שלהם.
<מאיר דוד: הם הוגשו לתביעה הפלילית.
<מאיר דוד: הם נמצאים בתביעה הפלילית.
עדי קול: אז 12 תלונות הוגשו.
<קריאה: מוצדקות.
<מאיר דוד: אמרתי 12 שחקרנו והעברנו למחלקה הפלילית.
עדי קול: מצאתם אותן תלונות מוצדקות?
<מאיר דוד: בחלקן לא יכולנו למצוא, מצאנו סתירות.
<מאיר דוד: למה?
<מאיר דוד: כי בשלב הראשון התלונה הייתה מדוברת שיש הפרה.
<מאיר דוד: כשהגענו לעובדים השתנו הגרסאות.
<מאיר דוד: ושוב פעם, חבר הכנסת דב חנין בכלל גם סקר אותן למה: פחד של עובדים, רצון להישאר בעבודה, אין תלושי שכר, אין דיווחי שעות.
<מאיר דוד: אז אתה צריך להתאים - - -, ולכן זה הקושי הגדול בהליכים הפליליים.
עדי קול: אני שואלת אותך שאלה מקצועית: אנחנו, מדינת ישראל, ואנחנו חברי הכנסת, מאוד-מאוד חשוב לנו להקפיד על תשלום שכר המינימום.
עדי קול: ואתה אומר יש בעיות אכיפה.
עדי קול: כל הבעיות שהצגת הן בעיות אובייקטיביות: נכון, לא נותנים תלוש שכר; נכון, יש מצוקה מאוד-מאוד קשה שגורמת לעובדים להסכים לעבוד בתנאים לא תנאים.
עדי קול: מה אנחנו אמורים לעשות כדי שאנחנו נוכל להגיד: אנחנו, מדינת ישראל, משלמים שכר מינימום בישראל?
מיקי רוזנטל: אולי לשפר פה בחקיקה את הכלים - - - אתה זקוק להם.
עדי קול: תגיד לנו, מה אתה צריך?
באסל גטאס: תגיד, גם מה שראית בסרט, אתה בתור ראש אגף, אין לך מה לעשות?
באסל גטאס: רק מהמידע שראית בסרט.
<מאיר דוד: אני אומר: אני מוכן לבדוק.
<מאיר דוד: אני אבדוק אותו.
<מאיר דוד: אני אבדוק אותו - - -
באסל גטאס: אתה לא יכול ללכת לאיציק הזה, להביא אותו לחקירה, וכאילו לעצור אותו?
<מאיר דוד: לא, אין לי סמכות לעצור אותו.
<מאיר דוד: אני יכול לנסות בפעולות החקירה שלי כן לבצע.
<מאיר דוד: אותו מר איציק מזרחי – אני לא יודע אם זה מר איציק מזרחי, אמרת את השם – לאתר אותו - -
באסל גטאס: מר איציק מזרחי.
<מאיר דוד: - - ולבדוק האם הוא מעסיק.
<מאיר דוד: אם הוא חקלאי שעובד באופן פרטי - -
באסל גטאס: הוא ראש ענף המטעים בקיבוץ גינוסר.
<מאיר דוד: - - או שהוא עובד מטעם הקיבוץ.
<מאיר דוד: את המידע הספציפי הזה אנחנו נעביר לבדיקה.
<מאיר דוד: ואתה יודע מה, אני אבוא אליך גם עם תוצאות.
<מאיר דוד: אני אבוא - - - איך התקדמנו עם - - -
באסל גטאס: עושים חקירה סמויה, עושים.
באסל גטאס: אם רוצים.
דב חנין: אדוני, בהמשך לשאלת יושבת ראש הוועדה, אני מסכים איתך: הכלי של העיצומים המינהליים הוא כלי יותר אפקטיבי.
דב חנין: הוא כלי יותר אפקטיבי ויותר יעיל.
דב חנין: הכלי הפלילי הוא כלי מאוד מסובך, למרות שבהחלט יש מצבים שהוא מתאים להם.
דב חנין: מה נדרש?
דב חנין: ואיפה אתם עומדים כרגע בנושא של צו המושל הצבאי שיאפשר את הפעלת העיצומים המינהליים באופן אפקטיבי בשטחי C.
באסל גטאס: אחרי שש שנים.
<הילה רענן: אוקיי.
<הילה רענן: אז על מנת שאנחנו נוכל להשתמש בכלי המינהלי - - -
<וילמה מאור: רגע, תציגי את עצמך לפרוטוקול.
<הילה רענן: עורכת הדין הילה רענן, הלשכה המשפטית, משרד הכלכלה.
<הילה רענן: על מנת שאנחנו נוכל להשתמש בכלי המינהלי אנחנו צריכים להחיל דרך צו אלוף את החוק להגברת האכיפה של דיני העבודה, שהוא בעצם מאפשר סמכויות אכיפה מינהליות.
<הילה רענן: אנחנו עבדנו במסגרת הצוות, במסגרת תחיקת הביטחון - - -
דב חנין: זה לא החלה של החוק, אלא זה בעצם העתקה של החוק.
דב חנין: לאותו מצב.
<הילה רענן: זו בדיוק העתקה של החוק, כי יש הרבה מאוד - - -
עדי קול: זו העתקה, זו לא החלה.
דב חנין: זו העתקה.
<הילה רענן: זה ממש לא העתקה כי יש הרבה מאוד דברים שצריך לשנות.
<הילה רענן: יש הרבה מאוד התאמות - - -
עדי קול: לא, לא, לא, הוא רק מסביר שאנחנו לא מחילים את החוק הישראלי.
דב חנין: לא, אנחנו לא - - - הישראלי.
<הילה רענן: אנחנו מחילים את זה דרך תחיקת הביטחון.
<הילה רענן: באמצעות תחיקת הביטחון, נכון להיום - - -
מיקי רוזנטל: כן, יש לכם ויכוח טרמינולוגי.
עדי קול: רק סמנטי.
<הילה רענן: בסדר.
עדי קול: הוא לא רוצה שתגידי שאת מחילה את החוק הישראלי.
<הילה רענן: אנחנו לא מחילים, אנחנו עושים עבודה.
דב חנין: - - - חוק ישראלי, אנחנו מחילים חוק של הממשל הצבאי.
מיקי רוזנטל: אנחנו עושים העתקה.
מיקי רוזנטל: למרות שהממשל צבאי, החוק הישראלי לא חל עליו.
<הילה רענן: אנחנו עושים התאמות לחוק הישראלי, לחוקי המגן.
<הילה רענן: ועד היום אנחנו השקענו המון-המון שעות בישיבות ואנחנו עשינו התאמות להרבה מאוד חוקי עבודה.
<הילה רענן: נכון להיום - - -
עדי קול: רגע, עורכת הדין הילה רענן, נציג את זה לכולם את המצב: יש פה צוות.
עדי קול: תספרי לנו על הצוות.
<הילה רענן: יש צוות בין-משרדי.
עדי קול: אתם ישבתם, סיפרתם לי את הבדיחה שלי על הישיבות האיטיות שלכם.
עדי קול: אנחנו דיברנו בוועדה הקודמת, דיברנו על ההבדל בין עיטיות בעי"ן לאיטיות באל"ף, וכל שאר האותיות.
עדי קול: השאלה היא: אמרתם לנו תוך ארבעה חודשים.
עדי קול: עברה חצי שנה.
עדי קול: איזה חוקים בינתיים הוחלו?
עדי קול: מה חסר עדיין?
עדי קול: איפה אנחנו עומדים?
עדי קול: ועוד כמה זמן זה ייקח?
<הילה רענן: החוק היחיד שהוחל בשלב זה דרך צו האלוף הוא חוק עבודת נשים.
<הילה רענן: בנוסף, אנחנו עוד טיפלנו בחוקים: חוק בית הדין לעבודה.
<הילה רענן: אנחנו עשינו - - -
עדי קול: בעקבות הצעת החוק של חברת הכנסת אורית סטרוק, שלחצה על זה והתעקשה, אז את זה נעשה.
<הילה רענן: אנחנו עוד עשינו התאמות לחוקים הבאים: חוק בית הדין לעבודה, חוק פיצויי פיטורים, חוק חופשה שנתית, חוק הודעה מוקדמת לפיטורים והתפטרות, חוק שעות עבודה ומנוחה, חוק הגנת השכר, חוק הודעה לעובד (תנאי עבודה), חוק הסכמי - - -, חוק דמי מחלה, חוק דמי מחלה - - -
עדי קול: רגע, עשיתם את ההתאמות אבל מתי זה יחול?
<הילה רענן: - - - ועשינו, והאלוף צריך לחתום על זה.
<הילה רענן: אנחנו התחייבנו לסיים את עבודת הצוות הבין-משרדית, עד לאוגוסט 2014 הבטחנו את העדכון, ונכון להיום הצוות המשרדי התכנס פעם נוספת על מנת להכין גם את חוקי השוויון של חוקי עבודת - - -
עדי קול: כלומר, היום אנחנו ביוני, עד אוגוסט - - -
<הילה רענן: כשכל החוקים האלה עברו כבר.
עדי קול: שנייה, השאלה אם אתם מעבירים אותם לחתימה כל מה שסיימתם?
<הילה רענן: העברנו.
<הילה רענן: את כל החוקים האלה, ואני עוד לא סיימתי להקריא את כולם.
דב חנין: הם מחכים לחתימה של האלוף.
מיקי רוזנטל: יש פה נציג של צה"ל?
עדי קול: רגע, ואת החוק להגברת האכיפה?
<הילה רענן: גם.
עדי קול: העברתם כבר.
<הילה רענן: כן.
עדי קול: זאת אומרת שעכשיו אנחנו רק מחכים - - - הנפקה של תלוש, אמרת שזה בתוך - - -
<קריאה: אחד החוקים שעברו.
<הילה רענן: חוק הגנת השכר.
באסל גטאס: מה עם תאונות עבודה?
באסל גטאס: זה באיזה חוק?
<הילה רענן: זה חוק פיקוח על העבודה.
באסל גטאס: לא בביטוח - - -
<הילה רענן: אני יודעת שיש התקדמות בזה.
<הילה רענן: אני פחות התעסקתי בנושא הזה.
באסל גטאס: נגיד עובד באותה חממה נפצע, מה קורה לו?
<הילה רענן: יש גם התקדמות בדינים האלה.
<הילה רענן: אני פשוט לא התעסקתי בזה.
באסל גטאס: את יודעת מה קורה היום אם מישהו שנגיד נפל ושבר את היד או - - -?
מיקי רוזנטל: אללה ואכבר.
<הילה רענן: אבל - - -
עפו אגבאריה: ואם קיבל נכות?
באסל גטאס: שום דבר.
עפו אגבאריה: איפה הוא ממשיך את הטיפולים?
באסל גטאס: אפילו לוקחים אותו באמבולנס לבית חולים פלסטיני.
עדי קול: אני רוצה רק להבין היטב מה שאמרת: החוקים שכבר עשיתם עליהם התאמות, האם כבר אפשר בעיקרון שהאלוף יחתום עליהם או שהם מחכים עד אוגוסט?
עדי קול: את זה אני אשאל את משרד המשפטים.
עדי קול: רק לפרוטוקול את שמך ואת תפקידך.
<קרן דהרי בן נון: קרן דהרי, ממונה ייעוץ וחקיקה במשרד המשפטים.
<קרן דהרי בן נון: בעצם, בעקבות אותה הצעת חוק פרטית שציינתם אותה קודם לכן, היו שתי ישיבות בממשלה: הייתה ישיבה ב-1 לספטמבר 2013, שהייתה לפני הדיון שהתקיים אצלך בשעתו בוועדה לפניות הציבור, והיה דיון ב-12 לינואר 2014.
<קרן דהרי בן נון: הממשלה בעצם הנחתה אותנו או בעצם הטילה על משרד הביטחון בשיתוף עם משרד המשפטים וכל הגורמים הרלוונטיים, בעיקר משרד הכלכלה בהקשר הזה, להשלים את עבודת המטה עד ל-15 באוגוסט 2014.
<קרן דהרי בן נון: בעצם, לסגור את הפערים בתחום דיני העבודה בין עובדים בישראל לעובדים באזור יהודה ושומרון, באופן שיאמץ את הדינים בהתאמות הנדרשות - - -
עדי קול: אבל אני רק רוצה לעצור אותך לרגע, כיוון שזה לא קורה הרבה, בטח שלא בפורום הזה:
עדי קול: אנחנו צריכים להודות לחברת הכנסת אורית סטרוק במקרה הספציפי הזה שגרמה לתהליך להתקדם, כי הוא לא התקדם - - -
<וילמה מאור: הישיבה הייתה לפני גם.
<קרן דהרי בן נון: התהליך התחיל הרבה לפני, ובעצם זה האיץ את התהליך.
עדי קול: אבל הוא האיץ את זה.
עדי קול: ונכון, אנחנו צריכים לתת לחברת הכנסת אורית סטרוק את הקרדיט שלה, למרות שאנחנו לא בהכרח מסכימים על המניעים.
דב חנין: הדרך לגן עדן רצופה בכוונות.
<קרן דהרי בן נון: מכל מקום, כמו שהגברת הילה רענן ציינה, אנחנו ישבנו עשרות ישיבות, מאות שעות, ועברנו על דברי חקיקה רבים.
<קרן דהרי בן נון: התהליך הוא ממושך וארוך כי זה; אתם עושים חקיקה, אתם מבינים את המורכבות שבדבר הזה מבחינת החלה של נורמות, ועבירות פליליות, וסוגיות רוחביות שעולות מבחינת דברים.
<קרן דהרי בן נון: אנחנו בעצם מחילים את זה על המעסיקים הישראלים כלפי עובדים שלהם, בין אם הם ישראלים ובין אם הם פלסטינים.
<קרן דהרי בן נון: ובהקשר הזה יש היבטים: זה לא העתקה כמו שקראתם לו במובן הפשטני של copy-paste, כי למשל לגבי פנסיה, שזה עובר כחוט השני בכמה דברי חקיקה.
<קרן דהרי בן נון: צריך לבנות מכשיר פנסיוני מתאים או הולם או אחר או שונה.
<קרן דהרי בן נון: כי לא קיים דבר כזה בתחום היישובים.
<קרן דהרי בן נון: זאת אומרת, אנחנו לא מעתיקים, אנחנו עוברים ולכן זה לוקח הרבה זמן.
<קרן דהרי בן נון: עכשיו, בעצם אנחנו התחייבנו בפני הממשלה, ואני מעריכה שאנחנו נעמוד במועד הזה, - -
באסל גטאס: אתם תעמדו בזה?
<קרן דהרי בן נון: - - עד ה-15 באוגוסט להשלים את העבודה.
באסל גטאס: האלוף יחתום עד ה-15?
<קרן דהרי בן נון: כרגע ניתן היה עקרונית לחשוב על "טפטוף" החוקים.
<קרן דהרי בן נון: כמו שחתמו כבר על חוק עבודת נשים, אולי לעשות את זה בטפטופים.
<קרן דהרי בן נון: אבל יש פה סוגיות רוחביות - - -
עדי קול: רגע, אבל דברים באמת שכבר עשיתם התאמות.
עדי קול: אמרת תיאורטית.
עדי קול: תיאורטית הוא יכול לחתום על זה כרגע - - -
<קרן דהרי בן נון: יש לנו טיוטה של צו.
<קרן דהרי בן נון: יש היבטים שלא נסגרו עדיין.
<קרן דהרי בן נון: למשל: סוגיית הערכאה שתדון בסכסוכים שהעילה שלהם - - -
עדי קול: אבל זאת הייתה סוגיה שדיברת, הצגת - - - אז כבעיה מרכזית.
<קרן דהרי בן נון: היא עדיין ממתינה להכרעת שרת המשפטים בהקשר הזה, ואנחנו יכולים לאמץ את החוקים בלי לקבוע מה הערכאה.
עדי קול: רגע, אז מעשית, השורה התחתונה שאת אומרת לי זה שהיום הוא עדיין לא יכול לחתום, האלוף, כיוון שעוד אין הכרעה לגבי ערכאת הדיון?
<קרן דהרי בן נון: תראי, לגבי אימוץ של הוראות חוק עבודת נשים - - -
עדי קול: הוא הצליח.
<קרן דהרי בן נון: לא, אימוץ הוראות חוק עבודת נשים, כשקבענו מלכתחילה שהערכאה תהיה בית המשפט לעניינים מקומיים, והוא הערכאה המוסמכת כיום בתקנון.
<קרן דהרי בן נון: ובעקבות ביקורת רבה שהושמעה בהקשר הזה, שמדובר בשופט שהוא שופט שלום, והוא לא מומחה את המומחיות המיוחדת שכרוכה בדיני עבודה עם נציגי ציבור וכולי, נערך תיקון לצו, ובעצם כרגע אין ערכאה בהקשר הזה, ולכן מגיעים לבתי הדין לעבודה בישראל, כמו שמגיעים עד היום מכוח כללי ברירת הדין במשפט הבינלאומי הפרטי.
<קרן דהרי בן נון: זאת אומרת, בית המשפט בוחן את הסכסוך, בוחן מה הדין הרלוונטי, מה מירב הזיקות מבחינת הדינים שיחולו.
<קרן דהרי בן נון: וככלל, כן מגיעות תביעות לבתי הדין לעבודה בישראל, ובמסגרתן, בעצם לא נקבע; אני רוצה לומר שלגבי הבג"ץ של "קו לעובד" לא נקבע שם שיחול הדין הישראלי בהכרח.
<קרן דהרי בן נון: הם בוחנים את הסיטואציה ובוחנים אותה.
<קרן דהרי בן נון: אבל - - -
עדי קול: הם בוחנים, נכון.
עדי קול: אני חייבת להגיד, הטילו עליכם משימה כמעט בלתי אפשרית: מאוד-מאוד קשה, מאוד מורכבת, בזמן קצר.
<קרן דהרי בן נון: אנחנו מתקדמים מאוד, ואנחנו נעמוד במועד הזה של ה-15 באוגוסט.
עדי קול: ותעמדו במועד של אוגוסט, אנחנו שמחים לשמוע.
עדי קול: והשאלה אם יש בעינייך צעדים שאפשר לעשות בינתיים, כי אנחנו בינתיים; אני יודעת שגם את לא חיה טוב עם ה"סרט" הזה.
<קרן דהרי בן נון: אני לא חייתי טוב גם כשקראתי את הכתבה ולא ראיתי את הדברים בצהוב על גבי מסך.
<קרן דהרי בן נון: אבל מבחינת שכר מינימום לפחות זה חוק שמוחל בתחיקת הביטחון כרגע.
<קרן דהרי בן נון: הוא מוחל בתחיקת הביטחון.
<קרן דהרי בן נון: ומעבר לשימוש בכלים של תביעות – שהעובדים צריכים להגיע, ויש קשיי נגישות וכולי – עקרונית יש היתכנות לבצע אכיפה של החוק הזה - - -
עדי קול: שוב, לא באופן מינהלי.
באסל גטאס: אז למה לא יכולים להשתמש?
באסל גטאס: כן, למה לא משתמשים במינהלי?
עדי קול: כי אין לו את - - - כי פלילי הם לא מצליחים, כי - - -
באסל גטאס: - - - חוק שכר המינימום, כבר יש - - -
מיקי רוזנטל: לא, לא, זה לא נחתם עדיין.
מיקי רוזנטל: זה לא נחתם, חבר הכנסת באסל גטאס.
מיקי רוזנטל: חבר הכנסת באסל גטאס, זה לא נחתם, המינהלי.
<קרן דהרי בן נון: - - - האכיפה לא חלים כרגע, ולכן הם לא יכולים להשתמש בהם.
עדי קול: אבל - - - רק שאלה אחת, אם כבר עשינו את שיטת הסלמי לגבי חוק עבודת נשים, האם נוכל לעשות את זה - - - האכיפה?
עדי קול: שזה החוק שכרגע עומד בפניהם.
<קרן דהרי בן נון: אני לא רפרנטית לדיני עבודה, אבל למיטב הבנתי זה קצת חסר משמעות כי בעצם נותנים להם סמכויות לפעול מכוח חוקים מסוימים שמנויים שם בתוספות.
<קרן דהרי בן נון: ולכן אם אנחנו מחילים רק חוק מסוים, זה פחות רלוונטי.
עדי קול: אז רק את שכר המינימום.
עדי קול: סליחה, רצית?
<מאיר דוד: אני רציתי גם לענות לחבר הכנסת מיקי רוזנטל שאמר מה צריך לעשות ומה כן.
<מאיר דוד: אז אנחנו באמת מקווים שההחלה של החוק תיתן לנו את הסמכויות.
<מאיר דוד: אין לנו סמכויות מעצר וחקירה, שאנחנו יכולים לעצור מעסיק או יכולים לסגור עסק.
<מאיר דוד: אין לנו את הסמכויות האלה.
<מאיר דוד: אלה סמכויות עזר של רשויות אחרות.
<מאיר דוד: אבל אני חושב, כיוון שעלתה פה המילה עבדות – עד כדי עבדות, ניצול.
<מאיר דוד: חבר'ה, במדינת ישראל יש גוף שאמון על כל הנושא הזה של העסקה בתנאי עבדות או העסקה וזו משטרת ישראל, וזה גוף שחסר פה, וזה גוף שצריך להיות שותף פה, פעיל, לטיפול הזה.
<מאיר דוד: כי במידה ועכשיו אני אבצע חקירה, בואו נגיד שצריך לבצע חקירה שלמה, מאוד-מאוד מקיפה, ואנחנו נוכיח שמעבר לכל תנאי השכר או הגורמים יש פה ניצול עד כדי עבדות.
<מאיר דוד: בסופו של דבר, משטרת ישראל תצטרך להעמיד את אותו בן אדם לדין על עבדות או על סחר או על עושק או על זה.
<מאיר דוד: ולכן משטרת ישראל פה זה גוף שיכול מאוד-מאוד לעזור, ואולי אפילו באמת הרתעתי - - - הוא יכול לסייע.
עדי קול: אני לא רוצה להגיד לך מה משטרת ישראל תענה - - -
דב חנין: זו אמירה חשובה מאוד.
דב חנין: - - - אמירה צריכה להיות - - - בדיון הזה.
<מאיר דוד: עוד שני דברים אחרונים.
<מאיר דוד: חבר'ה, דבר נוסף, אני אשמח מכל מי שיש לו מידע נקודתי.
<מאיר דוד: באמת.
<מאיר דוד: שיכול להביא לנו באמת אבל מידע נקודתי, כי בקעת הירדן היא גזרה מאוד גדולה.
<מאיר דוד: יש שם מאות עסקים ומאות חקלאים גם, והעובדים נמצאים בשטחים כל כך גדולים שלא תמיד אתה יכול להגיע אליהם.
<מאיר דוד: מידע נקודתי – תתנו לנו לבדוק אותו.
<מאיר דוד: אני חושב שגם אם נתחיל - - -
<טלי חרותי סובר: לקרוא עיתונים.
<טלי חרותי סובר: יש שם מידע מאוד נקודתי - - -
<מאיר דוד: אני אשמח.
<מאיר דוד: אני אקרא את העיתונים, אנחנו נקרא.
באסל גטאס: מה זה מה שהיה - - -?
באסל גטאס: זה שמות של אנשים, של מעסיקים.
<מאיר דוד: אז מידע נקודתי מאוד, אנחנו נשמח לטפל בו בלי קשר עד החלת הצווים - - -
עדי קול: שוב, אבל גם, אתם, עד שלא תקבלו - -
<מאיר דוד: כן, אבל - - - במישור הפלילי גם.
עדי קול: - - שם של מעסיק, שם של עובד, תעודת זהות, תאריך ופרטים מדויקים, אתם צריכים שיכינו לכם את החקירה בכפית ואז תוכלו לעשות, ואני חושבת שזה לא מספיק.
<מאיר דוד: אני לא צריך - - - את החקירה.
<מאיר דוד: אני צריך את הפרטים כדי שאני אוכל להגיע לאותו בן אדם או לאותו מעסיק כדי להתחיל את הטיפול.
<מאיר דוד: רק משפט אחרון: פה נאמר שחוקי העבודה לא נאכפים ביעילות - - -
דב חנין: יש לי הצעה מעשית: קחו שלושה רכבים, ויום יום תעברו בבקעת הירדן מצפון עד דרום ותשאלו את העובדים איך הם עובדים, בלי לקבל שום תלונות ושום דבר.
דב חנין: אני מבטיח לכם שתוך שבועיים יהיו לכם כל כך הרבה חומרים שתצטרכו שני צוותים לטפל בהם.
עדי קול: אבל הטענה שהם לא מדברים - - -
<מאיר דוד: אני מקווה מאוד שבאמת ברגע - - - יהיה מאוד קשה לדבר.
<מאיר דוד: אבל דבר אחרון, שאמרו שלא נאכפים פה חוקי העבודה ביעילות, ובנושא של שכר המינימום.
<מאיר דוד: נכון שעדיין יש בעיה של שכר המינימום במדינת ישראל - - -
מיקי רוזנטל: אתה הסכמת לזה.
<מאיר דוד: לא, אני אמרתי.
<מאיר דוד: ונכון שיש בעיה עדיין, ונכון שזה לא נאכף.
<מאיר דוד: אבל חבר'ה, החוק להגברת האכיפה עשה פה שינוי.
<מאיר דוד: ואי אפשר להגיד: לא נעשות פעולות ולא נעשות.
מיקי רוזנטל: לא אמרתי את זה.
מיקי רוזנטל: אמרתי - - -
<מאיר דוד: בשנתיים האחרונות כבר נעשה שינוי במשק.
<מאיר דוד: אנחנו כבר נכנסים למגזרים שבעבר בכלל לא היו נאכפים ונבדקים: במגזר הערבי, במשולש, בצפון, אנשים שבכלל לא היו מוכנים לדבר.
<מאיר דוד: היום לכן יש יותר פתיחות.
<מאיר דוד: אני אומר: החוק הזה עושה שינוי.
<מאיר דוד: צריך גם לתת לו את הזמן שלו להראות את השינוי במשק.
<מאיר דוד: אנחנו כבר רואים איזה סוג של שינוי, ויש שינוי, ואני מקווה שגם בבקעת הירדן יהיה שינוי.
<טלי חרותי סובר: יש לי שאלה.
<טלי חרותי סובר: טלי חרותי סובר מ-The Marker.
<טלי חרותי סובר: אני שואלת למה אתה פונה לעובדים ולא למעסיקים?
<טלי חרותי סובר: הטענה: עובדים לא מספרים לנו או לא נוח להם, שיפטרו אותם וכולי, - -
<קריאה: הוא צריך תלונה.
<טלי חרותי סובר: - - היא ממש לא רלוונטית כאן.
<טלי חרותי סובר: כי כל מה שאתה צריך לעשות זה לנסוע - - -, להיכנס לחממה, לבקש לדבר עם החקלאי, ולבקש מהחקלאי את תלושי השכר של העובדים.
<טלי חרותי סובר: אתה בכלל לא צריך לדבר עם העובדים.
<טלי חרותי סובר: העובדים הם בכלל לא רלוונטיים כאן.
<טלי חרותי סובר: תבקש את תלושי השכר.
<טלי חרותי סובר: אתה רואה שם עשרה אנשים?
<טלי חרותי סובר: תבקש את תלושי - - -
עדי קול: הבעיה היא שאין תלושי שכר.
<טלי חרותי סובר: ברור.
עדי קול: אבל הוא לא יכול לאכוף את זה.
באסל גטאס: אז הם עובדים.
באסל גטאס: איפה תלושי השכר שלהם?
<טלי חרותי סובר: אבל הוא אומר - - - לחכות לתלונה, ולהגיד, וכולי וזה.
<טלי חרותי סובר: הוא, בעצמו, הפקח שלו, יראה שאין שם תלושי שכר - - -
עדי קול: אבל שנייה, אני מסבירה.
עדי קול: אני אענה במקומו: גם אם לא יהיו תלושי שכר זו לא עבירה היום.
עדי קול: הוא לא יכול לעשות עם זה כלום.
מיקי רוזנטל: אין לו יכולת לאכוף את זה.
עדי קול: מבחינתו זה מותר כרגע שלא יהיו - - -
<טלי חרותי סובר: בסדר.
<טלי חרותי סובר: שילך לחקלאי.
<טלי חרותי סובר: אז מה הטעם ללכת ולדבר עם העובד?
עדי קול: אני אתן לך את הטענה שהם עונים: הם אומרים, אין לנו היום טעם ללכת, כיוון שברגע שנלך ניתקל בהרבה הפרות אחרות שאנחנו לא יכולים לעשות איתן כלום.
<טלי חרותי סובר: אבל איך אתה מוכיח שאתה משלם שכר מינימום לעובד שלך?
<טלי חרותי סובר: אוקיי?
<טלי חרותי סובר: זה יש חוק?
<טלי חרותי סובר: נכון, יש לנו חוק - - -
עדי קול: אבל זה בדיוק העניין: הנטל במשפט הפלילי הוא עלינו, לא עליהם.
עדי קול: עד שלא - - -
<קריאה: - - - לא צריך להוכיח.
עדי קול: - - - אנחנו חושבות אותו הדבר.
עדי קול: הבעיה היא, אני מסכימה שיש פה בעיה.
עדי קול: כדי שהוא יוכל להגיד, בשביל הנטל של המשפט הפלילי הוא צריך להוכיח מעל ספק סביר שזה מה שזה היה.
<מאיר דוד: שהמעסיק הפר.
עדי קול: הוא, לא אף אחד אחר.
עדי קול: המעסיק לא צריך להוכיח שום דבר.
עדי קול: זה עקרונות המשפט הפלילי.
דב חנין: ולכן צריך את הכלים המינהליים.
<טלי חרותי סובר: בסדר, אוקיי.
<טלי חרותי סובר: אבל מה שאני שואלת כרגע, הרי הטענה שלכם כל הזמן היא: העובדים לא מספרים, ולא אומרים, וכולי וזה.
<טלי חרותי סובר: אז בעצם זה לא רלוונטי, נכון?
<טלי חרותי סובר: - - -
עדי קול: לא, זה רלוונטי.
<מאיר דוד: זה רלוונטי מאוד.
<טלי חרותי סובר: בעצם, מה שהציע, חבר הכנסת, זה לרדת לבקעה – מה שאני עושה – ופוגשת אנשים ומדברת איתם, מבחינתכם לחלוטין לא רלוונטי.
<טלי חרותי סובר: אין בשביל מה לשלוח לשם אנשים.
<טלי חרותי סובר: זה מה שאתה אומר.
<טלי חרותי סובר: אז מה?
עדי קול: ולכן הוא לא שולח.
עדי קול: אבל הגברת טלי חרותי סובר, סליחה אבל את טועה.
עדי קול: יש פה בעיה משפטית כרגע, בעיה משפטית עובדתית.
עדי קול: יש לו כלי אחד שהוא הכלי הפלילי, ובכלי הפלילי הוא לא יכול להשתמש - - -
<טלי חרותי סובר: בסדר - - - מה שאני אומרת.
עדי קול: לא, אבל הוא לא יכול להשתמש.
עדי קול: לא אפקטיבי.
<טלי חרותי סובר: אבל יושבת הראש, אז מה זה משנה אם הוא יקבל מידע ממוקד?
<טלי חרותי סובר: הוא אומר - - -
עדי קול: כרגע לא משנה כלום.
מיקי רוזנטל: כרגע זה לא משנה.
עדי קול: כרגע אני מסכימה איתך.
<טלי חרותי סובר: אז זה בדיוק מה שאני רוצה להגיד.
עדי קול: אבל, נכון.
<טלי חרותי סובר: זה בדיוק מה שאני מנסה להגיד.
עדי קול: אבל הבעיה היא לא הוא.
עדי קול: סליחה, את טועה.
דב חנין: לכן צריך להזמין לדיון הזה את שר הביטחון ואת שר הכלכלה.
עדי קול: אני עוצרת אותך כי הפרשנות שלך היא לא נכונה.
<טלי חרותי סובר: - - - והם אומרים: אין לנו תלונות, אתם לא מעבירים לנו תלונות.
<טלי חרותי סובר: בעצם, זה לא רלוונטי.
<מאיר דוד: הגברת טלי חרותי סובר, מידע ממוקד יותר יסייע לי אולי, - -
<טלי חרותי סובר: - - - למה?
<מאיר דוד: - - אני אולי שאני אצליח להוכיח שהמעביד הזה הפר, כמו שאמרה, ולא אני אגיד לו: בוא, תוכיח לי ששילמת.
<מאיר דוד: אולי ממידע ממוקד אני אצליח לגבש את הראיה של ההפרה, ואז - - - כנגד - - -
<הילה רענן: ואז - - - חוק שכר מינימום.
<מאיר דוד: כיום, שאין לי את המידע - - -
עדי קול: אני עוצרת אתכם.
עדי קול: בבקשה, הבחור מקו לעובד.
<עבד אלחלים דארי: שלום, שמי עבד דארי מעמותת קו לעובד.
<עבד אלחלים דארי: אני כמעט ארבע שנים עובד עם העמותה, פוגש בכל שבת לפחות שלושה או ארבעה עובדים פלסטינים שמועסקים בבקעה.
עפו אגבאריה: מה זה שלושה או ארבעה?
עפו אגבאריה: אני לא הבנתי.
מיקי רוזנטל: גם אני לא הבנתי.
מיקי רוזנטל: מה הוא אמר?
באסל גטאס: תחזור על המשפט.
<עבד אלחלים דארי: בכל שבת אני לפחות פוגש או ארבעה או שלושה עובדים במבנה האיגודים ביריחו.
<עבד אלחלים דארי: כל הסיפור מוכר לכם, היו הרבה סרטים בעניין הזה, אבל אנחנו רוצים פתרון לזה.
<עבד אלחלים דארי: דבר ראשון, לאחרונה, עניין אישורי העבודה.
<עבד אלחלים דארי: המעסיקים מחרימים את אישורי העבודה מהעובדים, שלא יקבלו ביד.
<עבד אלחלים דארי: צריך למצוא פתרון במינהל האזרחי לזה.
<עבד אלחלים דארי: למה לא יקבל ביד שלו?
באסל גטאס: מה זאת אומרת - - -